Vi var glade for at bo i Lyonels lejlighed. Vi ankom sent om aftenen og han tog imod os ved døren og havde sørget for at der var en flaske vand til os i køleskabet så vi ikke skulle tørste om natten. Alt i lejligheden fungerede fint, dog var toiletbrættet løst og afløbet i brusenichen tilstoppet. Det ødelagde ikke vores samlede oplevelse, vi er ikke sarte, og vi var tilfredse med området, som ligger i gåafstand til både metro og hyggelige barer og cafeer. Lyonel havde dog tilbudt os at sende foreslag ang. spisesteder, men dem modtog vi desværre ikke. Vi havde også håbet på at man kunne opholde sig på altanen, men den var meget lille og bestemt ikke for folk som lider af højdeskræk. Alt ialt en god lejlighed at bo i hvis man er et par, man kan sove roligt om natten uden at blive forstyrret af larm fra gaden, også selvom man sover med altandørene åbne.